OPDATERING:

Svar til Elgiganten/Rasmus L
Jeg har sagt nej tak... I har haft tre forsøg, og når så I ikke kan slippe afsted med at lade som om det er mig der lyver... så vil I godt teste den over "længere tid"... det er naturligvis ikke tilfredsstillende... og med tre forsøg er jeg i min gode ret til at kræve handlen ophævet.

Hører jeg ikke fra jer i dag, med besked om at I ophæver handlen... så går sagen den lange vej via klagenævnet. Med den dokumentation jeg nu har vil det være vanskeligt for jer at vinde den sag. Det betyder en bøde oven i og en ekstra udgift for mig... Men jeg vil ikke finde mig i dette cirkus.

Efter 1. reparationsforsøg, sagde jeg at det sikkert ikke løste problemet... det gjorde det heller ikke, så ved 2. forsøg gjorde I nøjagtig det samme som første gang.  10 dage senere optrådte problemet igen, og så afviser I pure, at der er fejl... uden I har haft min tablet åben, og uden I har sat en oplader til... ved 3. forsøg har I ikke så meget som sat strøm til, og når jeg så dokumenterer det... så vil I have en mulighed mere.... 

Kan I ikke selv se det efterhånden?

PS. I aftes begyndte den igen af aflade men den var sat til opladning. Så fejlen findes endnu... naturligvis. Jeg tror i øvrigt ikke at der har været gjort noget som helst ved min tablet ved nogen af forsøgene... bortset fra en nulstilling de to første gange.... altså jeg vil have handlen ophævet i dag eller jeg sender den videre. 

Jeg har kørt 120 km for at få det fixet, brugt en masse tid på telefonen, og jeg har været MEGET tålmodig... det er jeg ikke længere!




Min tablet, som jeg købte i Fona, har været til reparation i Elgiganten tre gange for samme fejl. De to første gange skifte de en USB-port til trods for at fejlen var PERIODISK afladning med stikket i og PERIODISK lang opladningstid (op til 24 timer).

Ved 3. indlevering bad jeg om at få ophævet handlen og få pengene tilbage.

Elgiganten sendte min tablet til værkstedet i Sverige, og har har man ikke engang sat en oplader til, og man har næsten ikke haft den tændt. Efter 35 timer sendes den retur med besked om at den ikke fejler noget. Mellem de to seneste indleveringer er der gået 10 dage før fejlen optræder... men uden at sætte en oplader til kan de på værkstedet altså konstatere, at der ikke er problemer med opladningen.

Da jeg forelægger dem beviserne (fordi min tablet ikke er nulstillet og derfor er alle data tilgængelige for hele den tid de har haft tabletten), men efter to dage fastholder chefen for butikken eller lageret, gennem en medarbejder, at værkstedet har ret. Altså fastholder han trods hårde beviser, at afvise mit krav. Til trods for det har de tilbudt at tage den ind på deres lokale værksted for at lade en se på den der. Det har jeg takket nej til... ikke mindst i lyset af den seneste gennemgang.

Min tablet er kommet ind på værkstedet om morgenen, og har ligget på en hylde til næste eftermiddag og sendt retur!!! Det er jo både svindel og løgn.

Nu har jeg selvfølgelig også gemt screendumps af opladningen efter den er kommet retur... men det får stadig ikke Elgiganten til at skifte mening (og sige undskyld).

Derfor skal en så åbenlys sag køres til forbrugerklagenævnet, hvor Elgiganten risikerer en bøde på op til 6000 kr., jeg skal vente et år på at få mine penge, og betale for at få sagen behandlet.... netop betalingen kan være et problem for nogle... og det er det sådan set også for mig, der er folkepensionist, men jeg vil ikke finde mig i svindel og løgn....

Elgiganten har tidligere svaret her i denne dag, og fastholdt, at værkstedet her gjort det rigtige, så det gør de nok igen... men tro mig, det jeg skriver er den usmykkede sandhed, og med mindre Elgigantens svar er "det må du undskylde, lad os få dette løst", så skriver de noget der skal stille mig i et dårligt lys og bortforklare deres svindelnummer.

Det er åbenbart en del af firmaets politik at lyve sig fra kendsgerninger. Det har man kunnet læse om mange steder.